Diari Oficial de la Generalitat Valenciana


Sumari del DOGV 9439, del 30-09-2022 (2022/8820)

RESOLUCIÓ de 27 de setembre de 2022, del secretari autonòmic d'Educació i Formació Professional, de la convocatòria de sol·licitud d'hores addicionals de professorat per al desenvolupament del Pla d'actuació per a la millora en els centres privats concertats per al curs 2022-2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9439

Data del DOGV
:   30-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8820


Data del document
:   27-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 27 de setembre de 2022, del secretari autonòmic d'Educació i Formació Professional, de la convocatòria de sol·licitud d'hores addicionals de professorat per al desenvolupament del Pla d'actuació per a la millora en els centres privats concertats per al curs 2022-2023. [2022/8820]  
Per l'Ordre 33/2018, de 10 d'agost, de la Conselleria d'Educació, Investigació, Cultura i Esport, s'aproven les bases reguladores per a la concessió d'ajudes econòmiques en concepte de subvenció i d'hores addicionals de professorat dirigides a centres privats concertats per al desenvolupament d'actuacions adreçades a l'alumnat de compensació educativa, a la reducció de l'abandonament escolar i altres actuacions o programes inclosos en el Pla d'actuació per a la millora (DOGV 8361, 14.08.18).  
Per Resolució de 7 de juliol de 2022, de la Conselleria d'Educació, Cultura i Esport, es convoca i es regula el procediment de sol·licitud d'hores addicionals de professorat per al desenvolupament del Pla d'actuació per a la millora en els centres privats concertats per al curs 2022-2023 (DOGV 9382, 13.07.22).  
De conformitat amb el que es preveu en l'apartat tretzé de la Resolució de 7 de juliol de 2022, es va publicar en la pàgina web de la Conselleria d'Educació, Cultura i Esport, el dia 28 de juliol de 2022, la resolució provisional, en l'annex I de la qual s'autoritzaven els programes PAC, PDC de 3r d'ESO per àmbits i PR4, i s'assignaven hores addicionals de professorat per al desenvolupament d'actuacions orientades a l'alumnat de compensació educativa, a la reducció de l'abandonament escolar, i altres actuacions o programes inclosos en el Pla d'actuació per a la millora en els centres privats concertats per al curs 2022-2023.  
  
Els centres docents que ho han considerat procedent han presentat al·legacions a la resolució provisional.  
Complits els tràmits establits en la convocatòria, una vegada finalitzat el termini per a efectuar al·legacions, l'òrgan instructor ha elaborat la proposta d'autorització de programes i d'assignació d'hores addicionals de professorat per al desenvolupament del Pla d'actuació per a la millora en els centres privats concertats per al curs 2022-2023, atenent els criteris establits en la resolució de convocatòria.  
  
Vist l'informe de la comissió assessora i de l'òrgan instructor sobre la proposta d'autorització de programes i d'adjudicació d'hores addicionals de professorat per al desenvolupament d'actuacions orientades a l'alumnat de compensació educativa, a la reducció de l'abandonament escolar i altres actuacions o programes inclosos en el Pla d'actuació per a la millora, atenent la disponibilitat pressupostària, i en virtut del que disposa la convocatòria, resolc:  
  
Primer  
Autoritzar els programes PAC, PDC de 3r d'ESO per àmbits i PR4, i assignar les hores addicionals de professorat per al desenvolupament d'actuacions orientades a l'alumnat de compensació educativa, a la reducció de l'abandonament escolar i altres actuacions o programes inclosos en el Pla d'actuació per a la millora als centres privats concertats que figuren en l'annex I.  
  
Segon  
Desestimar les sol·licituds que figuren en l'annex II, pels motius indicats en cada cas.  
  
Tercer  
Atenent l'apartat 7 del resolc tretzé de la convocatòria, tant l'autorització dels programes com l'assignació de les hores addicionals de professorat per al desenvolupament d'actuacions orientades a l'alumnat de compensació educativa, a la reducció de l'abandonament escolar i altres actuacions o programes inclosos en el Pla d'actuació per a la millora en aquesta resolució definitiva, tindrà efectes des de l'1 de setembre de 2022 fins al 31 d'agost de 2023.  
  
Quart  
El pagament de les hores addicionals assignades es realitzarà a través de la nòmina de pagament delegat, tal com estableix la base dessetena de l'Ordre 33/2018 per la qual s'aproven les bases reguladores, que es finançaran amb càrrec als crèdits del capítol IV del programa 422.20 línia pressupostària S0061000 dels Pressupostos de la Generalitat per a l'exercici 2022.  
L'import mensual de l'hora lectiva de primària per al curs 2022-2023 es fixa, per a l'exercici pressupostari 2022, en 1.828,36 ?, calculat a partir de l'aplicació dels mòduls econòmics del concert «Salari i costos socials» i «Despeses variables» que figuren en l'annex I de la Llei 8/2021, de 30 de desembre, de Pressupostos de la Generalitat per a l'exercici 2022.  
L'import mensual de l'hora lectiva de secundària per al curs 2022-2023 es fixa, per a l'exercici pressupostari 2022, en 2.188,51 ?, calculat a partir de l'aplicació dels mòduls econòmics del concert «Salari i costos socials» i «Despeses variables» que figuren en l'annex I de la Llei 8/2021, de 30 de desembre, de Pressupostos de la Generalitat per a l'exercici 2022.  
El nombre total d'hores assignades als centres docents privats concertats en virtut de la present resolució en Primària és de 1685 hores, que equivalen a 3.080.786,60 ?.  
El nombre total d'hores assignades als centres docents privats concertats en virtut de la present resolució en Secundària és de 1338 hores, que equivalen a 2.928.226,38 ?.  
El nombre total d'hores assignades als centres docents privats concertats en virtut de la present resolució en Programes és de 4205 hores, que equivalen a 9.202.684,85 ?.  
El nombre total d'hores assignades als centres docents privats concertats en virtut de la present resolució és de 7228 hores, que equivalen a 14.052.013,83 ?.  
  
Cinqué  
1. La Inspecció d'Educació supervisarà la correcta utilització de la totalitat de les hores addicionals de professorat assignades als centres beneficiaris, i en farà el seguiment, constituint aquest seguiment el pla de control.  
2. Si amb motiu d'aquesta supervisió i seguiment, la Inspecció d'Educació detectara algun incompliment en les obligacions dels centres beneficiaris, ho comunicarà a les direccions generals competents en matèria de centres privats concertats, i en matèria d'innovació i qualitat educativa, amb la finalitat que s'adopten les mesures establides en l'Ordre 33/2018 de 10 d'agost, que aprova les bases reguladores de la present convocatòria.  
  
Sisé  
Quan siga procedent el reintegrament de les hores addicionals del professorat percebudes indegudament a través de la nòmina de pagament delegat, la direcció competent en matèria de centres privats concertats iniciarà el corresponent procediment per al seu reintegrament amb càrrec a l'apartat altres despeses del mòdul de concerts educatius previst en la vigent Llei de Pressupostos de la Generalitat Valenciana.  
  
Seté  
De conformitat amb el resolc 23 de la resolució de convocatòria, es delega en la persona titular de la Secretaria Autonòmica d'Educació i Formació Professional la facultat de resoldre la convocatòria i concedir l'assignació econòmica als centres educatius seleccionats, adoptar les mesures pertinents i resoldre totes les incidències que puguen produir-se amb motiu de l'aplicació d'aquesta resolució.  
  
Huité  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la seua publicació en el DOGV, d'acord amb el que estableix l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant l'òrgan que la dicta, en el termini d'un mes computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que els interessats puguen presentar qualsevol altre recurs que consideren escaient.  
  
València, 27 de setembre de 2022.- El secretari autonòmic d'Educació i Formació Professional (p. d. R 07.07.2022; DOGV 9382, 13.07.22): Miguel Soler Gracia.